UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Vallajuht: kui Aidu tuulepark jääb hoonestusõiguseta, ähvardab valda hiigelnõue
#000003
Augusti lõpus viidi Aidusse, kus kohtumääruse järgi ehitust toimuda ei tohi, uued tuulikulabad. Sõnajalgade sõnul toimub üksnes ladustamine. Autor/allikas: Rene Kundla/ERR
#000004
Aidu tuulepargi omavolilist ehitamist takistada püüdev kaitseministeerium nõuab tagasi tuulepargi hoonestusõigust, kuid Lüganuse vallavanema Andrea Eiche sõnul tooks hoonestusõiguse lõpetamine vallale ilmselt mitme miljoni euroni ulatuva kahjunõude.
#000005
Oleg ja Andres Sõnajalale kuuluv Aidu Tuulepark OÜ sai 2012. aastal kaitseministeeriumilt kooskõlastuse 185 meetri kõrguste tuulikute ehitamiseks, kuid tegelikkuses asuti püstitama sellest kõrgemaid tuulikuid ning rajama neile ka suuri taldmikke, mida kooskõlastuses polnud. Liiga kõrged tuulikud ohustavad kaitseministeeriumi hinnangul Eesti riigikaitset, sest segavad raadioluuresüsteemide tööd.
#000006
Sõnajalgadega pikalt tuulikute ehituslubade üle vaielnud kaitseministeerium sai keskkonnaminister Siim Kiislerilt tänavu juulis volituse Aidu Tuulepargi hoonestusõiguse lepingud lõpetada. Kaitseminister Jüri Luik ütles septembri alguses, et valitsuse nõusolek riigimaa hoonestada ei hõlma ebaseaduslikku tegevust, kuid hoonestaja on korduvalt hoonestusõiguse tingimusi rikkunud.
#000007
Lüganuse vallavanem Andrea Eiche loodab siiski, et Aidu tuulepark valmis ehitatakse. Ta rääkis ERR-ile, et kui hoonestusõigus peaks tõepoolest lõpetatama, ähvardab valda hagi.
#000008
Vald võõrandas hoonestusõiguse Aidu tuulepargile 5,9 miljoni euroga, kuid kogu seda summat tuulepargi arendajad Eiche sõnul ilmselt nõuda ei saa, sest kõike pole vald veel kätte saanud.
#000009
"Ma ei kujuta ette, kust me selle raha võtame," lausus Eiche. "Ettevõtja on planeerinud ja vald on planeerinud, aga kuidas see vaidlus läheb, see on teine küsimus. Igasugune nõue, kui sealt peaks midagi tagasi tulema, et riik tahab lõpetada hoonestusõigust, siis loomulikult vald seda küll praegu kuskil ette näinud ei ole. Kui me teeme oma eelarvet, eelarvestrateegiat, arengukava, siis sellist kohustust me tõesti seal ette kuidagi ei näe."
#000010
Vallavanema sõnul on rahaline pool vaidluse küsimus, aga lisaks pani leping arendajale kohustusi, mis puudutavad valla tegemisi. Näiteks on kokku lepitud, et üks tuulik jääkski praktiliselt loodud sihtasutuse Aidu Veespordikeskus jaoks.
#000011
"Sealt saaks veespordikeskus ilma vahendus- või edasikandetasudeta elektrit ja selle pidi ka valmis ehitama arendaja. See on reaalne rahaline võit, mis tuleb tõenäoliselt lähiajal vallal välja käia, sest Eesti Energiast on liitumispakkumine suurusjärgus 150 000 eurot olemas, aga seda pole Aidu Veespordikeskus praegu ette näinud, sest meie eeldasime oma tegevuse juures, et kokkulepped, mis on sõlmitud, peavad," lausus Eiche.
#000012
Kaitseministeerium ei saanud käimasolevale kohtuvaidlusele viidates veel kommenteerida, kuhu on vaidluses Sõnajalgadega jõutud.
#000013
Aidu tuuleparki tuulikute püstitamine on peatatud kohtumäärusega, kuniks saab lahendatud kohtuvaidlus ehituslubade üle. Samas on kaitseministeerium teinud droonivideoid, mis nende hinnangul näitavad, et tegelikult ei ole tuulikute ehitus keelust hoolimata katkenud. Sõnajalgadel on tulnud selle eest ka trahvi maksta, kuid endal nad süüd ei näe ja väidavad, et tegu on üksnes ladustamisega.
#000014
Andres Sõnajalg ütles ERR-ile, et praegu ehitatakse hoogsalt taristut ning kui tuulikute ehitamise ajutise peatamise aeg läbi saab, saavad nad ka tuulepargi taristu üles panna. Hoonestusõigusest ilma jäämist Sõnajalg enda sõnul reaalseks ei pea.
#000015
"See on ähvardus. See on umbes sama, et sõidad kodu poole, ületad kiirust, saad trahvi ja maksad trahvi ka ära. Ja siis pool aastat või aasta hiljem tullakse su juurde ja öeldakse, et kuule, sa ikkagi rikkusid seadust, anna oma maja siia. Need on erinevad õigused - haldusõigus, tsiviilõigus. Arvan, et kaitseministeerium ilmselt sama hästi teab Eesti õigusruumi ja peab käituma õiguskuulekalt," lausus Sõnajalg.
#000016
Ministeeriumi filmitud droonikaadrite kohta ütles Sõnajalg, et need tehti ajal, mil oli jõustunud kohtuotsus, et tegemist on ladustamise, mitte ehitamisega. Hiljem leidis teine kohtunik vastupidist, kuid ettevõte on esindajate hinnangul tegutsenud heas usus.
#000017
Lüganuse vald kardab Aidu tuulepargi rajamata jätmisel spordikeskuseta jääda
#000019
Amet taotleb Aidu tuulepargis viibimise keelu pikendamist
#000020
Aidu tuulepargis ehituse keelanud amet palus abi politseilt
#000021
Pikad tuulikulabad jõudsid sihtkohta viperusteta
#000022
Kaitseministeerium süüdistab Sõnajalgu omavolilises tuulepargi ehitamises
#000023
Vaidlus Aidu tuulepargi ehituslubade küsimuses jätkub
#000024
Kohus määras Aidu tuulepargile õiguskaitse rikkumise eest trahvi
#000025
Kaitseministeerium pole rahul Sõnajalgade tuulepargi ehitustegevusega
#000026
Kaitseministeerium soovib müüa Tallinnas kesklinnas asuva hoone
#000027
Bloomberg: Venemaa valmistub suurpealetungiks veebruaris või märtsis
#000028
USA tehnoloogiaettevõtetest kaob tuhandeid töökohti
#000031
Grosberg: Venemaa suudab täppismoona juurde toota
#000032
Stefan Sorokin võitis olümpiafestivalil hõbemedali
#000033
Sõjaline abi jõuab Ukrainasse mujaltki kui vaid lääneriikidest
#000037
Õhutõrje hävitas 59-st Ukraina pihta suunatud raketist 47
#000038
Eesti kaalub Ukrainale kobarmoona andmist
#000039
Politico: lääneriigid arutavad Ukrainale hävituslennukite saatmist
#000042
Esimene kandidaatidega küsitlus näitab suurimat toetust Reformierakonnale
#000043
Express Post lõpetab ajalehtede kojukande ja koondab ligi 450 inimest
#000045
Petrõkina on lühikava järel seitsmes ja Kiibus 15.
#000046
Kristjan Ilves sai hüppevoorus 14. koha
#000048
Poole sajandiga võivad kaduda kohanimedest pea pooled
#000050
Üha enam Eesti lapsi ja noori haigestub vähki
#000052
Andres Mustonen: milleks suhelda inimestega, kes ei ole sinuga samas maailmas?
#000053
Video: Tallinna loomaaia jääkarud nautisid talverõõme
#000057
Express Post lõpetab ajakirjandusväljaannete kojukande
#000058
Pilvkate hõreneb ja ilm on sajuta
#000060
Muutlik talv on muutnud teed auklikuks
#000061
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000063